Sari Peltoniemi

Sari Päivikki Peltoniemi (24. kesäkuuta 1963 Kauhava – 14. heinäkuuta 2023 Lempäälä) oli suomalainen lasten- ja nuortenkirjailija sekä äidinkielenopettaja. Hänet tunnettiin myös Noitalinna huraa! -yhtyeen jäsenenä ja sanoittajana. == Ura == Peltoniemi oli koulutukseltaan filosofian maisteri Jyväskylän yliopistosta. Hänen oppiaineitaan olivat suomen kieli ja kotimainen kirjallisuus. === Muusikkona === Peltoniemi toimi 1980- ja 1990-luvulla Noitalinna huraa! -yhtyeen laulajana ja sanoittajana. Yhtyeen ensimmäinen levy ilmestyi vuonna 1986. Peltoniemi soitti yhtyeessä myös bassoa. Hän toimi sanoittajana myös Musta köksä -yhtyeelle sekä Los Jacopablosille ja Maaseudun tulevaisuus -yhtyeille. Peltoniemi sävelsi myös Toinen luokka -kappaleen Noitalinna huraa!:n samannimiselle singlelle. Peltoniemi sanoitti myös puolisonsa Antilooppi-yhtyeelle. === Kirjailijana === Peltoniemen esikoisteos Löytöretkeilijä Kukka Kaalinen ilmestyi vuonna 2000. Peltoniemen fantasiaromaani Hirvi (2001) ja lastenromaani Kukka Kaalinen koulutiellä (2002) olivat Finlandia Junior -ehdokkaina. Helmikuussa 2007 Peltoniemi sai Suomen Kulttuurirahaston myöntämän Olli Arrakosken 8 000 euron muistoapurahan. Vuonna 2009 hän sai toista kertaa myönnetyn Anni Polva -palkinnon teoksesta Soita minulle, Kukka Kaalinen. Keväällä 2014 hän sai nuortenkirjailijalle vuosittain myönnettävän Laivakello-palkinnon. Vuonna 2018 Peltoniemelle myönnettiin valtion viisivuotinen taiteilijaprofessoriapuraha. Vuonna 2021 Peltoniemi sai Arvid Lydecken -palkinnon teoksesta Täältä minä karkaan ja Kirjailijaliiton myöntämän Tirlittan-palkinnon koko tuotannostaan. Johanna Sinisalon brittiläiselle Dedalus-kustantamolle toimittamassa kokoomateoksessa The Dedalus Book of Finnish Fantasy (2006) on mukana käännös Peltoniemen novellista ”Kultainen omena”. Peltoniemen aloitteesta perustettiin VaLas- kollektiivi vapaille lasten- ja nuortenkirjailijoille. == Yksityiselämä == Peltoniemi asui Lempäälässä. Hänen perheeseensä kuului aviomies Antti Tammela ja kolme aikuista tytärtä. Hän kuoli pitkäaikaiseen sairauteen.Kavander, Anni: Noitalinna huraa! -yhtyeen solisti ja palkittu kirjailija Sari Peltoniemi on kuollut. Yle Uutiset 15.7.2023. Viitattu 15.7.2023. == Teokset == ===Kukka Kaalinen -sarja=== * * * * ===Muut teokset=== * * * * * * * * * * * * * * * * * * == Palkintoja ja ehdokkuuksia == ===Palkintoja=== * Vaasan läänin taidepalkinto Noitalinna huraa! -yhtyeessä toimimisesta * Kuvastaja-palkinto 2001 (Hirvi) * IBBYn kunnialista 2004 * Tampereen kaupungin kirjallisuuspalkinto 2005 (Ainakin tuhat laivaa) * Anni Polva -palkinto 2009 (Soita minulle Kukka Kaalinen) * Laivakello-palkinto 2014 * Tampereen kaupungin kirjallisuuspalkinto 2018 * Arvid Lydecken -palkinto 2021 (Täältä minä karkaan) * Lasten- ja nuortenkirjallisuuden Tirlittan-palkinto 2021 * Lasten LukuVarkaus -palkinto 2023 * Valtion viisivuotinen taiteilijaprofessoriapuraha 2018 ===Ehdokkuuksia=== * Finlandia Junior -palkintoehdokas 2001 (Hirvi) ja 2002 (Kukka Kaalinen koulutiellä) * Arvid Lydecken -palkintoehdokas 2007 (Kerppu ja tyttö) * Topelius-palkintoehdokas 2007 (Suomu), 2010 (Hämärän renki) ja 2012 (Kuulen kutsun metsänpeittoon) == Lähteet == == Kirjallisuutta == * Havaste, Paula (toim.): Miten minusta tuli lasten- ja nuortenkirjailija. BTJ Kirjastopalvelu, 2004. * Loivamaa, Ismo (toim.): Kotimaisia lasten- ja nuortenkirjailijoita 4. BTJ Kirjastopalvelu, 2004. * Jääskeläinen, Pasi: Hirvitädin löytöretki. Kaltio 1/2002. * Loikkanen, Maria: Kummat. Onnimanni 1/2004. (PDF) * Loikkanen, Maria: Ainakin tuhat laivaa. Onnimanni 1/2006. (PDF) * Loikkanen, Maria: Suomu. Onnimanni 4/2007. (PDF) == Aiheesta muualla == * Suomu – Sari Peltoniemen haastattelu. Nono 26.11.2007. * Noitalinna huraa! -solisti Sari Peltoniemi: Ujollakin on oikeus esiintyä. Yle Kulttuuricocktail. * http://www.nuorisokirjailijat.fi/peltoniemi-sari.html * Kirjasampo Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Suomalaiset laulajat Luokka:Suomalaiset sanoittajat Luokka:Suomalaiset opettajat Luokka:Suomalaiset runoilijat Luokka:Noitalinna huraa! Luokka:Vuonna 1963 syntyneet Luokka:Vuonna 2023 kuolleet